মাধ্যমিক ও উচ্চ মাধ্যমিক শিক্ষা বোর্ড, ঢাকা

মাধ্যমিক ও উচ্চ মাধ্যমিক শিক্ষা বোর্ড, ঢাকা বাংলাদেশের ঢাকা বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। ১৯২১ সালে কলকাতা বিশ্ববিদ্যালয় কমিশন, ১৯১৭ এর ভিত্তিতে বোর্ড অব ইন্টারমিডিয়েট এন্ড সেকেন্ডারি এডুকেলন, ঢাকা প্রতিষ্ঠিত হয়। এই শিক্ষা বোর্ড ১৯৬১ সালে পূর্ব পাকিস্তান মাধ্যমিক ও উচ্চ মাধ্যমিক শিক্ষা বোর্ড, ঢাকা নামধারণ করে হয়। ঢাকার বকশিবাজার এলাকায় জয়নাগ সড়কে এর বর্তমান দাপ্তরিক ভবন অবস্থিত। এটি প্রবাসে অবস্থিত দেশীয় শিক্ষাক্রমে পরিচালিত শিক্ষাপ্রতিষ্ঠানসমূহের তত্ত্বাবধায়ক সংস্থা।

 গঠন 

বোর্ডের অধ্যাদেশ অনুসারে, ঢাকা বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষাপ্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অধ্যাদেশ ১৯৬১ (১৯৬১ সালের পূর্ব পাকিস্তান অধ্যাদেশ নং ৩৩, ধারা ৩এ(১)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দায়িত্বপ্রাপ্ত।

শিক্ষা মন্ত্রণালয়ের অধীনে মাধ্যমিক ও উচ্চমাধ্যমিক শিক্ষা বোর্ড, ঢাকার চেয়ারম্যান বাংলাদেশ আন্তঃশিক্ষা বোর্ড সমন্বয় কমিটির সভাপতি হন। অর্থাৎ উনার সিদ্ধান্ত ও নির্দেশ সমস্ত বোর্ডে বলবৎ থাকে

 কার্যক্রম 
 সনদপত্র উত্তোলন
 নম্বরপত্র উত্তোলন
 নাম সংশোধন
 যেকোন বিষয়ে ফলাফল সংশোধন
 ভর্তি বাতিল
 এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্নকরণ

 আরও দেখুন 
 বাংলাদেশের শিক্ষা বোর্ড তালিকা
 বাংলাদেশের শিক্ষাব্যবস্থা

 তথ্যসূত্র 

 বহিঃসংযোগ 

 মাধ্যমিক ও উচ্চ শিক্ষা অধিদপ্তর, বাংলাদেশ
 বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্
 শিক্ষা মন্ত্রণালয় 

বিষয়শ্রেণী:১৯২১-এ ভারতে প্রতিষ্ঠিত
ঢাকা
শিক্ষা ঢাকা
বিষয়শ্রেণী:ঢাকায় শিক্ষা